გვ. 28: საზოგადოება ,,სტალინის“ თავმჯდომარე გრიგოლ ონიანი ამავე საზოგადოების ,,საპატიო თავმჯდომარეზე“ ამბობს: ,,სტალინს ძალზე დიდ პატივს სცემს საქ. კათოლიკოს-პატრიარქი, უწმიდესი და უნეტარესი ილია II. ჩვენს პატრიარქს ორჯერ გამოცხადებია სტალინი, ეს მან პირადად მომიყვა: ,,ერთხელ კრემლის ბაღში მივდივარ და დავინახე, საფლავიდან ჩანს ჩექმა. მივხვდი, სტალინის ფეხი რომ იყო და დავიწყე მიწის მიყრა. უცებ, ბილიკიდან მოდის კაცი, მიახლოვდება და ჰგავს სტალინს. ახლოს რომ მოვიდა, სტალინი იყო. გადამეხვია და მითხრა, გმადლობთ, თქვენ რომ ჩემთვის ლოცულობთ, ძალიან მადგება და მჭირდებაო“. თურმე ჩვენი პატრიარქი ლოცულობს სტალინისთვის. ეს რომ პირველად მითხრა, მასთან ვიყავი რეზიდენციაში, მიღებაზე; მუხლებზე დავეცი და ავტირდი. მეორედ, უკვე, გაბრწყინებული უნახავს, მაშინაც მადლობა უთქვამს. 1993წ-ს*, ოპერის თეატრში გამოსვლისას, უწმიდესმა პირველად თქვა საჯაროდ, რომ იგი სტალინისთვის ლოცულობს. მახსოვს, დარბაზი ტაშისგან კინაღამ დაინგრა. უწმიდესმა ისიც მითხრა, რომ რუსები სტალინს არ გამოგვატანენ. თუკი მოხდება სასწაული, ვთხოვ რუსეთის პატრიარქს, რომ ჩავიდე მოსკოვში და გადავუხადო პანაშვიდი; აქ კი, თბილისის აეროპორტში დავახვედრებ სრულიად საქართველოს სასულიერო პირებს, მორწმუნეებს და ისე ჩავასვენებთ გორში, რომ მისი კუბო მიწაზე არ დაიდგმებაო. ჩვენმა პატრიარქმა მითხრა: რომ არ ყოფილიყო სტალინი, არ იქნებოდა მსოფლიო ცივილიზაციაო“ (,,ჯორჯიან თაიმსი“, 19-26. 02)**; ,,თავად გრიშა ონიანს _ დასძენს რედაქცია _ სტალინის გამოცხადება მრავალჯერ ჰქონდა. მას ეს სიზმარი ეგონა; უწმიდესმა და უნეტარესმა კი აუხსნა, რომ მისი სიზმრები მთელი არსით და სიცხადით არის გამოცხადება“ (იქვე).